บสย. เชื่อมั่นโครงการค้ำประกันสินเชื่อเพื่อผู้ประกอบการใหม่ และผู้ประกอบการเทคโนโลยีนวัตกรรมในวงเงิน 8 พันล้านบาท จะสามารถช่วยเหลือผู้ประกอบการเข้าถึงแหล่งเงินทุน และมีเงินทุนหมุนเวียนในระบบเศรษฐกิจมากขึ้น
นายวิเชษฐ วรกุล รองผู้จัดการทั่วไปสายงานธุรกิจ บรรษัทประกันสินเชื่ออุตสาหกรรมขนาดย่อม หรือ บสย. กล่าวถึงโครงการค้ำประกันสินเชื่อเพื่อผู้ประกอบการใหม่ และผู้ประกอบการเทคโนโลยีนวัตกรรม ที่ผ่านความเห็นชอบจากคณะรัฐมนตรีแล้ววานนี้ (26 ก.พ.) ว่ารเป็นโครงการที่มุ่งช่วยเหลือผู้ประกอบการกลุ่มสตาร์ทอัพ และกลุ่มผู้ประกอบการที่มีนวัตกรรม ให้สามารถกู้เงิน รวมถึงเข้าถึงแหล่งเงินทุนได้ง่ายขึ้น โดยมีวงเงินค้ำประกันสินเชื่อรวม 8 พันล้านบาท ระยะเวลาค้ำประกันสินเชื่อไม่เกิน 10 ปี พร้อมปรับวงเงินค้ำประกันกรณีบุคคลธรรมดาในกลุ่มผู้ประกอบการสตาร์ทอัพสูงสุดถึง 5 ล้านบาท กรณีนิติบุคคลวงเงินสูงสุด10 ล้านบาท ขณะที่ ผู้ประกอบการในกลุ่มเทคโนโลยีนวัตกรรมกรณีเป็นบุคคลธรรมดา วงเงินค้ำประกันสูงสุด 10 ล้านบาท //นิติบุคคลวงเงินค้ำประกันสูงสุด 40 ล้านบาท โดย บสย. คิดค่าธรรมเนียมการค้ำประกันในอัตราไม่เกินร้อยละ 1.5 ต่อปีของวงเงินค้ำประกันสินเชื่อ คาดว่าโครงการดังกล่าวจะสามารถช่วยเหลือผู้ประกอบการได้ 4,000 ราย มีสินเชื่อเข้าสู่ระบบสูงสุด 8 พันล้านบาท และมีเงินทุนหมุนเวียนประมาณ 4.5 เท่าของมูลค่าวงเงินค้ำประกัน         สำหรับผู้ประกอบการที่สนใจ ต้องเตรียมเอกสารในการขอค้ำประกันและขอกู้เงิน โดยเฉพาะเรื่องการวางแผนทางธุรกิจ//เอกสารการเดินบัญชี ทั้งนี้สามารถยื่นขอค้ำประกันสินเชื่อได้จนถึงเดือนกุมภาพันธ์ 2564 หากมีข้อสงสัยโทรสอบถามได้ที่ Call Center บสย. 02-890-9999